Diari Oficial de la Generalitat Valenciana


Sumari del DOGV 9995, del 28-11-2024 (2024/12522)

RESOLUCIÓ de 20 de novembre de 2024, per la qual es publica l'ampliació de crèdit disponible per a la concessió de subvencions de la convocatòria 2024 d'ajudes dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9995

Data del DOGV
:   28-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12989

CVE
:   QVDB-X-7773-97353

Data del document
:   20-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda social
    * assistència social

Amb data 9 de juliol de 2024 es va publicar en el *Diari Oficial de la Generalitat Valenciana*  la Resolució de 3 de juliol de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen per a l'exercici 2024 les subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques.

En el paràgraf primer del resolc tercer de la resolució indicada, es preveu un crèdit inicial per al finançament de les subvencions de 58.194.988 euros amb càrrec al projecte pressupostari S0323 del capítol 4 de gastos i d'1.571.000 euros amb càrrec al projecte pressupostari S0325 del capítol 7 de gastos.

En el paràgraf segon i tercer del resolc tercer de l’esmentada resolució es preveu un increment dels crèdits disponibles a conseqüència d'una transferència pressupostària del Ministeri per al finançament d'estes subvencions. La quantia addicional màxima ascendix a 5.336.923,21 euros i està condicionada a l'aprovació d'expedient de generació de crèdit.

A este efecte, es va iniciar un expedient de generació de crèdit 16.036/24, el qual ha sigut resolt mitjançant la Resolució de 13 de novembre de 2024, de la consellera d'Hisenda, Economia i Administració Pública, per la qual s’autoritza l'augment del pressupost d'ingressos en 5.336.923,21 euros, i la corresponent autorització de generació de crèdits en la línia S0323 per este import.

De conformitat amb l'exposat anteriorment, i en virtut de l'article 26 de l'Orde 8/2019, de 7 de setembre, de la Vicepresidència i Conselleria d'Igualtat i Polítiques Inclusives,

RESOLC

Establir un increment en la dotació econòmica establida en la convocatòria i la seua assignació final a cadascun dels eixos, conforme al repartiment establit en el resolc tercer de la Resolució de 3 de juliol de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen per a l'exercici 2024 les subvencions dirigides a la realització de programes d'interés general per a atendre fins de caràcter social amb càrrec al tram autonòmic de l'assignació tributària del 0,7 per 100 de l'Impost sobre la Renda de les Persones Físiques, amb càrrec a l’aplicació pressupostària G01160302GE00000.G313E00.48900 per l’import total de 5.336.923,21 euros, en el projecte pressupostari S0323 del capítol 4 de gastos.

  

València, 20 de novembre de 2024

(p. d. Orde 8/2019, de 7 setembre)

Pedro Carceller Icardo

Director general d'Inclusió i Cooperació al Desenrotllament